RESOLUCIÓN do 4 de agosto de 2025, da Dirección Xeral de Patrimonio Natural, pola que se publican os concellos, empresas, persoas físicas e institucións sen fins de lucro beneficiarias das subvencións concedidas en virtude da Orde do 28 de novembro de 2024 pola que se aproban as bases e a convocatoria para a concesión, en réxime de concorrencia competitiva, das axudas na área de influencia socioeconómica do Parque Nacional Marítimo-Terrestre das Illas Atlánticas de Galicia para o ano 2025 (código de procedemento MT821A).
Consellería de Medio Ambiente e Cambio Climático — III. Outras disposicións — 13/08/2025

De conformidade co establecido no artigo 15.1 da Lei 9/2007, do 13 de xuño, de subvencións de Galicia, procédese á publicación das subvencións concedidas.
De acordo co anterior,
Publicar no
Diario Oficial de Galicia
as axudas concedidas en virtude da Orde do 28 de novembro de 2024 pola que se aproban as bases e a convocatoria para a concesión, en réxime de concorrencia competitiva, das axudas na área de influencia socioeconómica do Parque Nacional Marítimo-Terrestre das Illas Atlánticas de Galicia para o ano 2025 (código de procedemento MT821A).
A finalidade desta orde é promover o desenvolvemento sustentable das poboacións asociadas ao Parque Nacional Marítimo-Terrestre das Illas Atlánticas de Galicia mediante a concesión de axudas económicas para a realización de actividades na súa área de influencia socioeconómica. A regulamentación de usos e actividades permitidas no parque nacional é en ocasións certamente restritiva pois a fraxilidade dos valores que hai que protexer así o exixe. Non obstante, isto non debe ser obstáculo para fomentar e lograr o crecemento económico da zona de influencia socioeconómica de xeito harmonioso e compatible cos obxectivos de conservación.
Esta subvención finánciase integramente con fondos transferidos do Estado. Así, unha vez que a Conferencia Sectorial de Medio Ambiente do día 24 de xullo de 2024 aprobou os criterios de repartición e a distribución dos créditos correspondentes ás subvencións destinadas ás áreas de influencia socioeconómica (AIS) dos parques nacionais, o director do organismo autónomo Parques Nacionais resolveu formalizar o compromiso financeiro coa Comunidade Autónoma de Galicia para o Parque Nacional de Illas Atlánticas. Empréganse as aplicacións orzamentarias 06.04.541B.760.2, 06.04.541B.770.2, 06.04.541B.780.2 e 06.04.541B.781.1, código de proxecto 2015 00694, do orzamento de gastos da Comunidade Autónoma de Galicia para o ano 2025, por un importe de 140.810,00 euros.
As contías e persoas beneficiarias por cada unha das liñas relaciónanse nos anexos I, II, III e IV desta resolución.
As axudas aos concellos, empresas, persoas físicas e institucións sen fins de lucro foron aprobadas por resolución da directora xeral de Patrimonio Natural da Consellería de Medio Ambiente e Cambio Climático, nos días 24.4.2025, 7.5.2025, 25.4.2025 e 21.5.2025, respectivamente.
Posteriormente foron aprobadas máis solicitudes de empresas e institucións sen fins de lucro pola Resolución complementaria da directora xeral de Patrimonio Natural da Consellería de Medio Ambiente e Cambio Climático, do 1 de xullo de 2025, para ambos os tipos de beneficiarios, de acordo co establecido no punto 2 do artigo 4 da orde reguladora, ao existir un remanente de crédito.
Santiago de Compostela, 4 de agosto de 2025